### 3.     Beslutning af forslag til Retningslinjer for veje, byrum og grønne områder

**Åbent**

Sagsnr.: 326-2018-35812       J.nr.: 05.01.00           Dokumentnr.:
326-2019-111065

**Sagstype**

Beslutning.

**Resume og sagens baggrund**

Teknik- og Miljøudvalget har
ønsket at ”Regulativ for benyttelse af offentlige
vejarealer

i Kalundborg bymidte” fra 2010
skal revideres. I forbindelse med revisionen er der indhentet forslag og idéer
fra interessenter. Derudover er der sat fokus på læsbarhed og forenkling, samt
revision i forhold til gældende love og bekendtgørelse.

**Indstillinger**

Chefen for Vej, Ejendom og Affald indstiller,

1.    at forslag til ”Retningslinjer for veje, byrum og grønne områder”
godkendes,

2.    at forslaget til
retningslinjerne sendes til udtalelse hos interessenter,

3.    at retningslinjerne
derefter forelægges endeligt til godkendelse i udvalget og Kommunalbestyrelsen,
og

4.    at [adresse]
ensrettes mod nord.

**Behandling**

Teknik- og Miljøudvalget.

**Sagsfremstilling**

Som inspiration til revisionen er der kigget på, hvordan
andre kommuner formidler reguleringen af offentlige arealer. Der er stor
spredning i hvor traditionelt eller moderne kommunerne formulerer sig, samt
hvilke områder regulativerne dækker og graden af detailstyring. Med
udgangspunkt i [adresse] ønske om at være hjælpsomme, uhøjtidelige og
samskabende, er der valgt et direkte sprog og en opstilling uden paragraffer.
Det foreslås at ændre navnet fra ”Regulativ” til ”Retningslinjer”. Derudover foreslås
det, at retningslinjernes gyldighedsområde udstrækkes til at gælde alle
kommunens veje, byrum og grønne områder.

Forslag til ”Retningslinjer for veje, byrum og grønne
områder vedlægges som Bilag 1. Det nuværende gaderegulativ vedlægges som Bilag
2. Ændring af færdsel i [adresse] som Bilag 3.

Der er væsentlige ændringer til følgende emner:

·
Ændring af dokumentets navn og gyldighedsområde.

·
Forbedring af læsbarhed med blandt andet forenkling og ændret
sprogbrug.

·
Færre restriktioner og fjernelse af regler, som vanskeligt eller
ikke kan håndhæves.

·
Ændring af regler om renhold og vintervedligehold i Kalundborg
bymidte, så de harmoniseres for hele kommunen.

·
Brugerafgifter og torvetilsyn udgår. (jf. budgetaftalen 2017-20 hvor
det blev vedtaget, at der ikke skal opkræves gebyr for anvendelse af arealer
til udeservering.)

·
Vilkår for torvepladser, udstilling og udeservering indskrives i
retningslinjerne således, at dette kan foregå på de nævnte betingelser uden
særlig tilladelse (Regler omkring skiltning og parasoller er lempet. Øvrige
betingelser – se forslag til retningslinjer).

·
Henvisninger til gældende love og bekendtgørelser er revideret.

·
Afsnittet ”Grønne områder og havne” bygger på gældende love,
regler og politiske beslutninger. Afsnittet om ”Bier og Metaldetektor” er
tilføjet ud fra administrationens praksis.

Særligt om renholdelse, snerydning og saltning:

·
Ifølge det nuværende regulativ udfører Kalundborg Kommune renhold
og vintervedligeholdelse i Kalundborg bymidte og fremsender regning til
ejendommens ejer. Der har i praksis aldrig været udsendt regninger, da det kun
er lovmedholdeligt, hvis en sådan byrde er tinglyst på matriklerne.

·
I de nye retningslinjerne pålægges butikker med udeservering at
opstille et passende antal skraldespande i åbningstiden. Vores Kalundborg
foreslår, at dette udvides til alle butikker med salg af fødevarer. En sådan
skærpelse går ud over vejlovens almindelige regler og vil skulle indskrives i
”vinterregulativet”.

Forslag til ændring:

·
Det foreslås at følge Vejlovens bestemmelser om, at ejer har
ansvar for renhold og vintervedligehold af fortov langs facaden. Dette svarer
til praksis i andre kommuner samt vil give ens vilkår i hele Kalundborg
Kommune. Vores Kalundborg påpeger, at det vil være en forringelse for
butikkerne i forhold til i dag.

·
En ændring betyder, at teksten i ”Regulativ om
vintervedligeholdelse og renholdelse af veje, stier og pladser” (”Vinterregulativet”)
skal opdateres. Et opdateret regulativ foreslås fremlagt sammen med
”Retningslinjer for veje, byrum og grønne områder” til endelig vedtagelse.

·
Det bør overvejes, om alle butikker med salg af fødevarer skal
pålægges at opstille et passende antal skraldespande.

Særligt om færdsel i gågaderne:

·
Der er i dag varelevering tilladt i gågadezoner mandag til fredag
kl. 6-12 samt lørdag kl. 6-9. Dette overholdes ikke, da butikkerne får varer
inden for hele åbningstiden. Politiet foreslår derfor reglerne ændret. Vores
Kalundborg påpeger, at varelevering til alle byer ikke kan nås inden kl. 12, at
kurer-firmaer kører hele døgnet, samt at hurtig levering er vigtigt af hensyn
til at kunne være konkurreredygtige.

·
[adresse] er i dag gågade med taxa- og
varekørsel tilladt. I praksis er der både gennemkørsel og parkering i gaden.

Forslag til ændring:

·
Det bør overvejes, om tidsbegrænsning på varekørsel bør fjernes.

·
Det foreslås, at [adresse] ensrettes mod nord, samt at det ved
indsnævring af gaden med bænke eller blomsterkummer tydeliggøres, at der er
tale om gågadezone (nærmere beskrivelse i Bilag 3).

Inddragelse

I forbindelse med revision af ”Gaderegulativ for benyttelse
af offentlige vejarealer i Kalundborg bymidte” er der bedt om inputs fra Vores
Kalundborg, Ældrerådet, Handicaprådet, Kultur og Fritid, Kalundborg
Erhvervsforening, Vestsjællands Brandvæsen, Kalundborg bys lokalråd, [adresse]
og Midt- og Vestsjælland Politi. Der er herudover ved et møde givet en
orientering til Erhvervsforeningerne i Gørlev og Høng.

Det foreslås, at de reviderede retningslinjer sendes til
udtalelse hos de samme interessenter samt Landdistriktsudvalget inden endelig
vedtagelse.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Forslag til "Retningslinjer for veje, byrum og grønne områder" | 326-2019-147646 |
| Bilag 2 - Nuværende Gaderegulativ | 326-2019-113343 |
| Bilag 3 - Ændring af færdsel i [adresse] 326-2019-114012 |